Určite sa stalo aj Vám, že ste potrebovali financovať neočakávané výdavky v domácnosti, no nemali ste k dispozícii dostatočnú finančnú rezervu. Riešením často bývajú pôžičky či úvery, dnes sa dozviete viac o spotrebnom úvere od Oberbank. Zistite si čo najviac informácií!
Spoločnosť Oberbank
Oberbank je nezávislá banka so sídlom v rakúskom Linzi, kde bola v roku 1869 založená. Na slovenský trh vstúpila v roku 2009 s 1. pobočkou v Bratislave. Venuje sa bankovníctvu, v ktorých oblastiach vyžaduje intenzívne poradenstvo. K osobným financiám ponúka bežné účty, sporiace účty a termínované vklady, a rôzne úvery zabezpečené nehnuteľnosťou i nie.
Spotrebný bezúčelový úver
Ak potrebujete peniaze, môžete si požiadať o spotrebný úver. Ten sa poskytuje v minimálnej výške 1 500 € a s lehotou splatnosti od 12 do 60 mesiacov. Mesačné splátky sa skladajú zo samotnej splátky, úrokov a mesačného poplatku za vedenie úverového účtu. Ročný úrok predstavuje 7,56 % a počas trvania úveru platíte niekoľko rôznych poplatkov: spracovateľský poplatok pri poskytnutí úveru – 2 % z úveru, vedenie úverového účtu – 2 € mesačne.
Zabezpečený nehnuteľnosťou
Oberbank ponúka aj spotrebný bezúčelový úver, ktorý je zaručený nehnuteľnosťou. Je vhodný na financovanie väčších súkromných investícií. Minimálna výška úveru je tiež 1 500 €, maximálna je do 75 % z hodnoty nehnuteľnosti. Úver je splatný od 36 do 240 mesiacov. Pri tomto úvere platíte k splátkam aj ročný úrok 3,81 %.
Čo sa týka poplatkov, za spracovateľský poplatok zaplatíte 0,7 % z celkovej výšky úveru a za vedenie úveru platíte každý mesiac 3 €.